Ħolm , Ħrejjef u frejjeġ . . . bċejjeċ kollha jinkitbu . . . Queen at Wembley sabiħ ħafna . Illum argumentajt ftit m' ommi , għax jien nixtieq immur nara lil Roger Taylor . Lil Penza nsejt ngħidlu li llum ħriġna . Dak kien mingħalih illi għada ! Mar jara l- Belt u l- Furjana ( 0 - 0 ) . Illum xtrajna Rothmans mill- ħomor . Tfajna 25 ċ biex nisimgħu Zombie tal- Cranberries , imma ma lħaqniex smajniha . Daqq ħafna diski ta' Bryan Adams u ta' Bon Jovi . Audrienne girfitli idi kollha għax għajjartha Raver ! Illum weħlitli l- brush tax- xagħar fil- purtiera tal- bieb tal- bejt ! Issa għadni kif ħadt Dunhill ! Diska tal- ġurnata : Modern Times Rock ' N Roll - Queen Folja oħra mid- Djajru Ħabib Ta' Tfajjel Ħalliem Ħin : Dak it- tipjip bil- moħbi f' dawk it- toroq imbegħdin ta' Wied il- Għajn ! 'Il bogħod 'il bogħod miċ- ċentru biex żgur ma jarakom ħadd u jmur jgħid lil ommu . . . ma tmurx hi mbagħad , ifettillha tmur tgħid lil ommok ! hehe Imma istja , bqajt qatt ma qtajthom . . . " Il- ġebla li warrbu l- bennejja saret il- ġebla tax- xewka . " - Kristu ta' Nażaret , ( Mt 21 : 42 ) Id- drittijiet tal- materjal kollu li jidher f' dan il- blogg huma miżmumin mill- awtur . Il- persuni u s- sitwazzjonijiet kollha msemmijin f' dan id- djarju m' humiex immaġinarji . Madankollu l- ismijiet u l- laqmijiet huma mibdula . Il- fehmiet espressi f' dan il- blogg huma ta' l- awtur biss , u jirriflettu biss il- ħsibijiet tiegħu fiż- żmien li kitibhom . Għaldaqstant dawn m' għandhomx ikunu assoċjati mal- ħsibijiet tiegħu tal- mument . Lanqas m' għandhom ikunu assoċjati ma' xi għaqda , skola ta' ħsieb jew istituzzjoni li llum jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .